
PROIECT DE HOTĂRÂRE
privind acordarea avizului conform al Asociaţiei asupra

Regulamentului de organizare şi funcţionare

 al APASERV SATU MARE S.A.

 Adunarea Generală a Asociaţilor, 

  având în vedere: 

· Prevederile art. 28, alin. 2^1  din Legea serviciilor comunitare de utilităţi publice nr. 51/2006, republicată, cu modificările şi completările ulterioare,

a) unităţile administrativ-teritoriale membre ale unei asociaţii de dezvoltare intercomunitară având ca scop serviciile de utilităţi publice, în calitate de acţionari/asociaţi ai operatorului regional, prin intermediul asociaţiei, sau, după caz, unitatea administrativ-teritorială, în calitate de acţionar/asociat unic al operatorului, prin intermediul adunării generale a acţionarilor şi al consiliului de administraţie, exercită un control direct şi o influenţă dominantă asupra deciziilor strategice şi/sau semnificative ale operatorului regional/operatorului în legătură cu serviciul furnizat/prestat, similar celui pe care îl exercită asupra structurilor proprii în cazul gestiunii directe;

coroborate cu cele ale art. 22 din Legea serviciului de alimentare cu apă şi de canalizare nr. 241/2006, republicată, cu modificările și completările ulterioare:

· Prevederile art.27, lit..c Atribuțiile Consiliului de Administrație din Statutul Operatorului                              APASERV SATU MARE S.A, respectiv: 

„ supune spre aprobare Organigrama şi Regulamentul de organizare şi funcţionare a societăţii după ce a obţinut avizul conform favorabil al Asociaţiei asupra acestuia”,

· Hotărârea Consiliului de Administrație al APASERV Satu Mare S.A nr………../2025 privind aprobarea Regulamentului de organizare şi funcţionare al  APASERV Satu Mare S.A,

· Raportul de specialitate nr. 9300/19.05.2025 al APASERV Satu Mare S.A privind aprobarea Regulamentului de organizare şi funcţionare al  APASERV Satu Mare S.A,

· Prevederile art.17 alin.  (2)  lit. a) Operatorul pct.4 lit.d) din Statutul Asociaţiei,
       în temeiul art.16 alin. (4) din Statutul Asociației,

HOTĂRĂŞTE:

 Art.1   Se aprobă acordarea avizului conform asupra Regulamentului de organizare și funcționare al APASERV Satu Mare S.A., în vederea aprobării acesteia în Adunarea Generală a Acţionarilor APASERV Satu Mare S.A., conform anexei  care face parte integrantă din prezenta hotărâre.

Art.2 Cu ducerea la îndeplinire a prezentei hotărâri se încredințează Consiliul de administrație al  APASERV Satu Mare S.A.

Art.3 Prezenta hotărâre se comunică membrilor Asociaţiei de Dezvoltare Intercomunitară pentru servicii în sectorul de apă şi apă uzată din judeţul Satu Mare pentru îndeplinirea procedurii prevăzută la art. 21, alin. 2, din Statutul Asociaţiei şi Operatorului regional  APASERV Satu Mare S.A. 

